Ef maður lítur yfir þróun mála frá því RSÍ var stofnað verður ekki undan því vikið að staldra við samskipti verkalýðshreyfingarinnar við tiltekin hóp stjórnmálamanna og fréttamanna Nokkru eftir að ég hóf störf innan verkalýðshreyfingarinnar upp úr 1985 hitti ég forsvarsmenn annarra norrænna rafiðnaðarsambanda . Þar var m.a. rætt um kjarasamninga og fram kom að þeir hefðu samið um 2 - 4% launahækkanir . Við höfðum þá nýlega lokið samningum sem innifólu tæplega 40% launahækkanir og ég greindi þeim frá þessu með miklu stolti . Við stæðum töluvert framar en þeir . Viðbrögð þeirra komu mér í opna skjöldu , í stað viðurkenningar horfðu þeir sogmæddir á mig og spurðu „ Hvað segirðu Guðmundur , voruð þið að semja um 40% launahækkun ? Ef svo er þá hljótið þið að glíma við mjög alvarleg efnahags vandamál . " Manni tókst einhvernvegin að skrapa saman fyrir afborgunum af síhækkandi lánum og draga fram lífið með margskonar skuldbreytingum . Reglulega birtust myndir af húsinu okkar í hinum vönduðu og sannleikselskandi dagblöðum og það kynnt sem glæsivilla verkalýðsforkólfs og hann æki um á Hondu og Cherokee jeppa , en þess gætt að minnast ekki á að samtals verðmæti bílanna var töluvert minna en ein ný Lada sport kostaði og húsið væri hálfklárað . Síðan þá hefur þessi gerð stjórnmálamanna og fréttamanna hæðst að verkalýðshreyfingunni fyrir að vera orðin liðónýt . Það væri nú annað hér á árum áður , þá gengu verkalýðsforingjar um í gúmmístígvélum , tóku í nefið og helltu niður mjólk , skelltu sér í löng og góð verkföll til þess að efla félagsandann og sömdu reglulega um tugaprósenta launahækkanir . Það er ekki hægt að skilja þá öðru vísi en svo að verkalýðhreyfingin sem við sjálfa sig um laun , og standi í vegi fyrir launahækkunum . Standi niður í Karphúsi og hrópi á vinnuveitendur , „ Nei takk alls ekki meiri launahækkanir , nú er sko nóg komið af þeim . " Og þetta birta fréttamenn athugasemdalaust allsgáðir . Og maður heyrir á kaffistofunum ; „ Hvers lags hyski er þetta fréttamannadót ? " En bak við tjöldin berjast þeir fyrir því að halda krónunni til þess að geta „ blóðsúthellingalaust leiðrétt óábyrga kjarasamninga " með því að fella gengið , svo notuð séu þeirra eigin orð . Þrátt fyrir að þeir hafi keyrt efnahagslífið kyrfilega í þrot a.m.k. þrisvar á þessum tíma og í ábót tókst þeim að gera Seðlabankann gjaldþrota . En það eru þessir menn sem vilja halda í þá stöðu að geta viðhaldið möguleikum á eignaupptöku hjá launamönnum . Þetta eru sömu menn sem börðust við okkur í undanfara Þjóðarsáttar , en okkur tókst að þvinga stjórnmálamenn til þess að taka upp bætta efnahagsstjórn . Það eru þessir menn sem börðust við launamenn um að flytja lífeyrissjóðina inn í bankanna , „ Vildu ekki vera að greiða 10% skatt til verkalýðshreyfingarinnar " eins og orðuðu það og fréttamennirnir kóuðu . Á þessum tíma voru almennu lífeyrissjóðirnir stofnaðir . En núna er í raun sama staða uppi , þessi gerð stjórnmálamanna flytur margskonar tillögur þar sem þeir ætla að ráðstafa þessu sparifé launamanna og nýtt það til þess m.a. að greiða upp skuldir annarra og ýmissa annarra hluta . Ef menn voga sér að benda á að það sé andstætt lögum og stjórnarskrá , er manni gert að sitja undir málflutning sem ekki einu sinni væri tækur á málfundi í menntaskóla . En svo ræðir þessi gerð stjórnmála - og fréttamanna um að reka AGS heim . Skilja menn ekki að þá gilda ekki lengur hin hagstæðu vaxtakjör og við verðum að endursemja um öll þessu lán , og þjóðin færi líklega endanlega á hausinn . " Hverslags málflutningur er þetta , heyrir maður á kaffistofunum ? Eru þessir menn svona illa að sér í efnahags - og kjaramálum eða er þetta allt með ráðum gert til þess að draga til sín völd og auð , skítt með það þó í valnum liggi 30 þús. heimili ? " Lesandi góður , ég er sannfærður um hvort á við